แนวโน้มดัชนีเช้ารีบาวน์จำกัด
นักวิเคราะห์ประเมินดัชนีเช้าวันนี้รีบาวน์จำกัดกรอบ 1,150-1,035 จุด ปัญหาในยุโรปยังกดดัน
29 พ.ค. 2555

นักวิเคราะห์ประเมินดัชนีเช้าวันนี้รีบาวน์จำกัดกรอบ 1,150-1,035 จุด ปัญหาในยุโรปยังกดดัน
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นเช้านี้โอกาสรีบาวน์กรอบจำกัดเพราะถ้าดูปัจจัยนพื้นฐานยังถูกปกคลุมด้วยแรงกดดันค่อนข้างมากตัวหลักคือปัญหาในยุโรปทำให้ค่าเงินดอลลาร์แข็งทำให้ฟันด์โฟว์ยังมีโอกาสไหลออกต่อเนื่อง การรีบาวน์ขึ้นไปมีแนวต้านที่ 1,150 จุด และอาจจะถูกขายลงมาใหม่ ช่วงนี้เลือกถือหุ้นในกลุ่มอสังหาฯ อาหาร แนวรับที่ 1,035 จุด 
ทั้งนี้ เรื่องผลโพลล์ใหม่การเลือกตั้งกรีซยังเป็นตัวปัญหาเพราะยังไม่รู้ว่าจะไปยังไงยังต้องรอลุ้นอีกหลายเรื่อง ขณะที่สัญญาณปัญหาก็แรงขึ้น ขณะที่ตลาดต่างประเทศเช้านี้ส่วนใหญ่ลบนิดหน่อย ยกเว้นไต้หวันที่บวกสวน
ส่วนปัจจัยการเมืองในประเทศช่วงนี้ยังไม่น่าจะมีผลมากนักเพียงแต่ต้องจับตาใกล้ชิดมากขึ้นทั้งเรื่องพ.ร.บ.ปรองดอง การแก้ไขรัฐธรรมนูญที่เริ่มอุ่นเครื่องไปเรื่อยๆ